Olga Rypakova

Olga Sergejevna Rypakova (; o.s. Aleksejeva; s. 30. marraskuuta 1984 Öskemen, Kazakstan)Olga Rypakova sports-referencen tietokannassa  on kazakstanilainen yleisurheilija. Hän oli alun perin seitsenottelija, ja hän on kilpaillut kansainvälisellä tasolla myös pituushypyssä ja vuodesta 2007 asti kolmiloikassa.

Hänen pituusennätyksensä on 685 cm, jonka hän hyppäsi Bangkokin universiadeissa 2007. Kolmiloikkaa hän on hypännyt 15,25 m Splitin maanosien cupissa 2010. Hallissa hän on hypännyt 15,14 m Dohan sisäratojen MM-kilpailuissa 2010. Kummatkin kolmiloikkatulokset ovat Aasian ennätyksiä.

Ura

Rypakova sai hopeaa Kingstonin alle 20-vuotiaiden MM-kilpailujen 2002 seitsenottelussa pistein 5727. Vuonna 2005 hän oli pituushypyssä neljäs Incheonin Aasian-mestaruuskilpailuissa ja voitti sisäratojen Aasian kisoissa kultaa viisiottelussa. Seuraavana vuonna hän voitti sisäratojen Aasian-mestaruuden viisiottelussa Pattayalla Aasian ennätystuloksella 4582. Hän sijoittui viisiottelussa seitsemänneksi Moskovan sisäratojen MM-kilpailuissa ja pituushypyssä kahdeksanneksi Ateenan maailmancupissa sekä voitti kultaa seitsenottelussaAsian Games, Day Three, IAAF 9.12.2006  ja pronssia pituushypyssäAsian Games, Day Four, IAAF 10.12.2006  Dohan Aasian kisoissa. Vuonna 2007 hän oli kolmiloikassa yhdestoista Osakan MM-kilpailuissa ja voitti pituushypyn (ennätyksellään 685 cm) Bangkokin universiadeissaRypakova leaps 6.85m - World University Games day 2, IAAF 11.8.2007 . Hän voitti sekä pituushypyn että kolmiloikan (kisaennätyksellä 14,69 m) saman vuoden Ammanin Aasian-mestaruuskilpailuissaAsian Championships Review, IAAF 31.7.2007 .

Vuonna 2008 hän sijoittui kolmiloikassa neljänneksi sekä Valencian sisäratojen MM-kilpailuissa että Pekingin olympialaisissa, jossa hänen tuloksensa oli 15,11 m. Hän osallistui olympialaisissa myös pituushyppyyn, mutta karsiutui finaalista. Lisäksi hän voitti sisäratojen Aasian-mestaruuden kolmiloikassa. Seuraavana vuonna hän oli kolmiloikassa kymmenes Berliinin MM-kilpailuissa ja voitti Aasian-mestaruuden Kantonissa tuloksella 14,53. 

Rypakova voitti vuonna 2010 kolmiloikassa kultaa Dohan sisäratojen MM-kilpailuissa, jossa hänen tuloksensa oli 15,14 m. Sisäratojen Aasian kisoissa hän voitti sekä pituushypyn että kolmiloikan, ulkoratojen Aasian kisoissa hän sai kultaa kolmiloikassa ja hopeaa pituushypyssä. Splitin maanosien cupissa hän voitti kolmiloikan ja oli kolmas pituushypyssä. Daegun MM-kilpailuissa 2011 hän sijoittui toiseksi tuloksella 14,89 m, vain viiden sentin päässä voitosta. Istanbulin sisäratojen MM-kilpailuissa 2012 hän voitti hopeaa tuloksella 14,63.

Vuonna 2012 hän voitti Lontoon olympialaisissa olympiakultaa tuloksella 14,98. Hän voitti kultaa myös Incheonin Aasian kisoissa 2014 tuloksella 14,32. Pekingin MM-kilpailuissa 2015 hän sai pronssia tuloksella 14,77. Hän saavutti sisäratojen Aasian-mestaruuskilpailuissa 2016 kultaa kolmiloikassa ja pronssia pituushypyssä. Saman vuoden Rio de Janeiron olympialaisissa hän sai pronssia kolmiloikassa tuloksella 14,74. 

Rypakova saavutti Lontoon MM-kilpailuissa 2017 pronssia kolmiloikassa tuloksella 14,77. Hän voitti samana vuonna sisäratojen Aasian kisoissa kultaa sekä pituushypyssä että kolmiloikassa. Hän voitti Jakartan Aasian kisoissa 2018 kultaa kolmiloikassa tuloksella 14,26. Saman vuoden maanosien cupissa hän oli kolmiloikassa toinen. Hän karsiutui loppukilpailusta Dohan MM-kilpailuissa 2019 ja vuonna 2021 järjestetyissä Tokion olympialaisissa.

Lähteet

Luokka:Kazakstanilaiset kolmiloikkaajat
Luokka:Kazakstanilaiset pituushyppääjät
Luokka:Kazakstanilaiset yleisurheilun moniottelijat
Luokka:Kazakstanilaiset olympiavoittajat
Luokka:Vuonna 1984 syntyneet
Luokka:Elävät henkilöt